Ehdotus: neuvoston direktiivi direktiivin 77/388/ETY muuttamisesta mahdollisuuden antaa jäsenvaltioille lupa soveltaa alennettua arvonlisäverokantaa tiettyihin erityisen työvaltaisiin palveluihin jatkamiseksi /* KOM/2002/0525 lopull. Nide I - CNS 2002/0230 */



Virallinen lehti nro 020 E , 28/01/2003 s. 0212 - 0213



Ehdotus: NEUVOSTON DIREKTIIVI direktiivin 77/388/ETY muuttamisesta mahdollisuuden antaa jäsenvaltioille lupa soveltaa alennettua arvonlisäverokantaa tiettyihin erityisen työvaltaisiin palveluihin jatkamiseksi (komission esittämä) PERUSTELUT Neuvosto antoi 11. ja 12. joulukuuta 1998 kokoontuneen Eurooppa-neuvoston suositusten ja erityisesti Wienin Eurooppa-strategian täytäntöön panemiseksi 22. lokakuuta 1999 direktiivin 1999/85/EY [1]. Kyseisellä direktiivillä muutettiin direktiivin 77/388/ETY [2] (kuudes arvonlisäverodirektiivi) säännöksiä, jotta erityisen työvaltaisiin palveluihin olisi mahdollista soveltaa kokeiluluonteisesti alennettua arvonlisäverokantaa. Direktiivin tarkoitus on antaa halukkaille jäsenvaltioille mahdollisuus kokeilla tällaisiin palveluihin kohdennetun arvonlisäveron alennuksen vaikutusta työllisyyteen ja harmaan talouden kaventamiseen. [1] EYVL L 277, 28.10.1999, s. 34. [2] EYVL L 145, 13.6.1977, s. 1 - direktiivi sellaisena kuin se on viimeksi muutettuna direktiivillä 2002/38/EY (EYVL L 128, 15.5.2002, s. 41). Jäsenvaltioiden, jotka halusivat ottaa tämän toimenpiteen käyttöön, oli ilmoitettava siitä komissiolle 1. marraskuuta 1999 mennessä [3]. [3] Näille jäsenvaltioille myönnettiin lupa 28. helmikuuta 2000 tehdyllä neuvoston päätöksellä 2000/185/EY (EYVL L 59, 4.3.2000, s. 10). Kuudennen arvonlisäverodirektiivin 28 artiklan 6 kohdassa sallitaan alennetun arvonlisäverokannan soveltaminen erityisen työvaltaisiin palveluihin kokeiluluonteisesti 31. joulukuuta 2002 saakka. Siinä säädetään, että tätä veronalennusta soveltaneiden jäsenvaltioiden on laadittava ennen 1. lokakuuta 2002 arviointikertomus veronalennuksen vaikuttavuudesta erityisesti uusien työpaikkojen luomisen ja tehokkuuden kannalta. Komission on annettava kyseisten kertomusten perusteella ennen 31. päivää joulukuuta 2002 Euroopan parlamentille ja neuvostolle kokonaisarviointikertomus ja tarvittaessa siihen liittyvä ehdotus lopullisen päätöksen tekemiseksi erityisen työvaltaisiin palveluihin sovellettavasta arvonlisäverokannasta. Arvioinnissa on otettava huomioon myös komission tiedonanto "strategia sisämarkkinoiden arvonlisäverojärjestelmän toiminnan parantamiseksi" [4]. Siinä ehdotetaan arvonlisäveron alennuksiin sovellettavien sääntöjen ja poikkeusten tarkistamista ja järkiperäistämistä keskipitkällä aikavälillä. Tiedonannossa kehotetaan kiinnittämään erityistä huomiota arvonlisäveron alennusten käyttöön yhteisön eri politiikkojen ja erityisesti työllisyyden edistämiseksi. [4] KOM(2000) 348 lopullinen, 7.6.2000. Koska jäsenvaltiot eivät ole toimittaneet komissiolle tähän mennessä mitään arvioita ja ottaen huomioon direktiivin 1999/85/EY suuntaviivojen mukaiseen kansallisten kertomusten yleiseen ja perusteelliseen arviointiin vaadittava aika, kuudennen arvonlisäverodirektiivin 28 artiklan 6 kohdassa vahvistettua määräaikaa on muutettava. Tässä tilanteessa komissio katsoo, että direktiivin 77/388/EY 28 artiklan 6 kohdan 1 alakohta sekä päätöksen 2000/185/EY 1 artiklan ensimmäinen kohta olisi muutettava säätämällä luvan voimassaoloajan pidentämisestä vuodella enintään 31. joulukuuta 2003 saakka. Pidennyksen seurauksena ne yhdeksän jäsenvaltiota, jotka nyt soveltavat alennettua arvonlisäverokantaa erityisen työvaltaisiin palveluihin, voisivat jatkaa sen soveltamista vielä yhden vuoden samoilla edellytyksillä muuttamatta tai laajentamatta kokeilun soveltamisalaa. 2002/0230 (CNS) Ehdotus: NEUVOSTON DIREKTIIVI direktiivin 77/388/ETY muuttamisesta mahdollisuuden antaa jäsenvaltioille lupa soveltaa alennettua arvonlisäverokantaa tiettyihin erityisen työvaltaisiin palveluihin jatkamiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 93 artiklan, ottaa huomioon komission ehdotuksen [5], [5] EYVL C [...], [...], s. [...]. ottaa huomioon Euroopan parlamentin lausunnon [6], [6] EYVL C [...], [...], s. [...]. ottaa huomioon talous- ja sosiaalikomitean lausunnon [7], [7] EYVL C [...], [...], s. [...]. sekä katsoo seuraavaa: (1) Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun neuvoston direktiivin 77/388/ETY [8] 28 artiklan 6 kohdan mukaan 12 artiklan 3 kohdan a alakohdan kolmannessa alakohdassa säädettyjä alennettuja arvonlisäverokantoja voidaan soveltaa enintään 1 päivän tammikuuta 2000 ja 31 päivän joulukuuta 2002 välisen kolmivuotiskauden aikana myös liitteessä K lueteltuihin erityisen työvaltaisiin palveluihin. [8] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2002/38/EY (EYVL L 128, 15.5.2002, s. 41). (2) Luvan antamisesta jäsenvaltioille soveltaa alennettua arvonlisäverokantaa tiettyihin erityisen työvaltaisiin palveluihin direktiivin 77/388/ETY 28 artiklan 6 kohdassa säädetyn menettelyn mukaisesti 28 päivänä helmikuuta 2000 tehdyssä neuvoston päätöksessä 2000/185/EY [9] annetaan tietyille jäsenvaltioille lupa soveltaa 31 päivään joulukuuta 2002 alennettua arvonlisäverokantaa tiettyihin erityisen työvaltaisiin palveluihin, joiden osalta ne ovat tätä pyytäneet. [9] EYVL L 59, 4.3.2000, s. 10. (3) Alennettua verokantaa soveltaneiden jäsenvaltioiden on laadittava ennen 1 päivää lokakuuta 2002 kertomukset, joiden perusteella komission on annettava ennen 31 päivää joulukuuta 2002 Euroopan parlamentille ja neuvostolle kokonaisarviointikertomus ja tarvittaessa siihen liittyvä ehdotus lopullisen päätöksen tekemiseksi erityisen työvaltaisiin palveluihin sovellettavasta verokannasta. (4) Koska jäsenvaltiot eivät ole toimittaneet komissiolle tähän mennessä mitään arvioita ja ottaen huomioon kansallisten kertomusten yleiseen ja perusteelliseen arviointiin vaadittava aika, kyseiselle toimenpiteelle direktiivissä 77/388/ETY säädetyn soveltamisajan enimmäiskestoa on jatkettava. (5) Tämän vuoksi direktiivi 77/388/ETY olisi muutettava, ON ANTANUT TÄMÄN DIREKTIIVIN: 1 artikla Korvataan direktiivin 77/388/ETY 28 artiklan 6 kohdan 1 alakohdan ilmaus "1 päivän tammikuuta 2000 ja 31 päivän joulukuuta 2002 välisen kolmivuotiskauden" ilmauksella "1 päivän tammikuuta 2000 ja 31 päivän joulukuuta 2003 välisen nelivuotiskauden". 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 2002. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä siitä, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä [...] Neuvoston puolesta Puheenjohtaja